POLOŽKA POKYNY

Aktíva

C0010/R0030 Nehmotný majetok Nehmotný majetok iný ako goodwill. Identifikovateľný nepeňažný majetok bez fyzickej podstaty.

C0010/R0040 Odložené daňové pohľadávky Odložené daňové pohľadávky sú sumy daní z príjmov návratné v budúcich obdobiach v súvislosti s: a) odpočítateľnými dočasnými rozdielmi; b) nevyužitými daňovými stratami prevedenými do nasledujúceho obdobia; a/alebo c) nevyužitými daňovými dobropismi prevedenými do nasledujúceho obdobia.

C0010/R0050 Prebytok dôchodkových dávok Celková výška čistého prebytku v súvislosti s dôchodkovým systémom zamestnancov.

C0010/R0060 Nehnuteľnosti, stroje a zariadenia držané na vlastné použitie Hmotný majetok, ktorý je určený na trvalé používanie, a a nehnuteľnosti, ktoré podnik drží na vlastné použitie. Zahŕňa aj nedokončenú investičnú výstavbu na vlastné použitie.

C0010/R0070 Investície (okrem aktív držaných pre zmluvy index-linked a unit-linked poistenia) Celková hodnota investícií, s výnimkou aktív držaných pre zmluvy index-linked a unit-linked poistenia.

C0010/R0080 Nehnuteľnosti (iné ako na vlastné použitie) Hodnota majetku iného než majetok na vlastné použitie. Zahŕňa aj nedokončenú investičnú výstavbu okrem nedokončenej investičnej výstavby na vlastné použitie.

C0010/R0090 Podiely v prepojených podnikoch vrátane účastí Účasti v zmysle vymedzenia v článku 13 ods. 20 a článku 212 ods. 2 a podiely v prepojených podnikoch podľa článku 212 ods. 1 písm. b) smernice 2009/138/ES. Keď sa časť aktív týkajúcich sa účasti a prepojených podnikov vzťahuje na zmluvy unit-linked a index-linked, tieto časti sa zverejňujú v riadku „Aktíva držané pre zmluvy index-linked a unit-linked poistenia“ v bunke C0010/R0220.

C0010/R0100 Akcie Celková hodnota kótovaných a nekótovaných akcií.

C0010/R0110 Akcie – kótované Akcie predstavujúce kapitál podnikov, napr. vlastníctvo v rámci podniku, s ktorými sa obchoduje na regulovanom trhu alebo prostredníctvom multilaterálneho obchodného systému v zmysle vymedzenia v smernici 2004/39/ES. Táto položka nezahŕňa podiely v prepojených podnikoch vrátane účastí.

C0010/R0120 Akcie – nekótované Akcie predstavujúce kapitál podnikov, napr. vlastníctvo v rámci podniku, s ktorými sa neobchoduje na regulovanom trhu ani prostredníctvom multilaterálneho obchodného systému v zmysle vymedzenia v smernici 2004/39/ES. Táto položka nezahŕňa podiely v prepojených podnikoch vrátane účastí.

C0010/R0130 Dlhopisy Celková hodnota štátnych dlhopisov, podnikových dlhopisov, štruktúrovaných cenných papierov a cenných papierov zabezpečených kolaterálom.

C0010/R0140 Štátne dlhopisy Dlhopisy emitované verejnými orgánmi, či už ústrednou vládou, nadnárodnými štátnymi orgánmi, regionálnou štátnou správou alebo orgánmi miestnej samosprávy, a dlhopisy, za ktoré v plnej výške, bezpodmienečne a neodvolateľne ručí Európska centrálna banka, ústredná vláda a centrálne banky členských štátov, denominované a financované v domácej mene tejto ústrednej vlády a centrálnej banky, multilaterálne rozvojové banky uvedené v článku 117 ods. 2 nariadenia (EÚ) č. 575/2013 alebo medzinárodné organizácie uvedené v článku 118 nariadenia (EÚ) č. 575/2013, ak záruka spĺňa požiadavky stanovené v článku 215 delegovaného nariadenia (EÚ) 2015/35.

C0010/R0150 Podnikové dlhopisy Dlhopisy emitované podnikmi

C0010/R0160 Štruktúrované cenné papiere Hybridné cenné papiere, ktoré kombinujú nástroj s pevným výnosom (výnos v podobe pevne stanovených platieb) a viacero derivátových zložiek. Z tejto kategórie sú vylúčené cenné papiere s pevným výnosom emitované vládami štátov. Ide o cenné papiere, ktoré obsahujú akékoľvek kategórie derivátov, vrátane swapov na kreditné zlyhanie („CDS“), swapov s konštantnou splatnosťou („CMS“) a opcií na kreditné zlyhanie („CDOp“). Aktíva v tejto kategórii nepodliehajú rozčleňovaniu.

C0010/R0170 Cenné papiere zabezpečené kolaterálom Cenné papiere, ktorých hodnota a platby sú odvodené od portfólia podkladových aktív. Patria sem cenné papiere zabezpečené aktívami („ABS“), cenné papiere zabezpečené hypotékami („MBS“), cenné papiere zabezpečené hypotékami na komerčné nehnuteľnosti („CMBS“), záväzky zabezpečené dlhmi („CDO“), záväzky zabezpečené úvermi („CLO“), záväzky zabezpečené hypotékami („CMO“).

C0010/R0180 Podniky kolektívneho investovania Podnik kolektívneho investovania je podnik kolektívneho investovania do prevoditeľných cenných papierov (PKIPCP) v zmysle vymedzenia v článku 1 ods. 2 smernice Európskeho parlamentu a Rady 2009/65/ES alebo alternatívny investičný fond („AIF“) v zmysle vymedzenia v článku 4 ods. 1 písm. a) smernice Európskeho parlamentu a Rady 2011/61/EÚ.

C0010/R0190 Deriváty Finančný nástroj alebo iná zmluva, ktoré spĺňajú všetky tieto tri charakteristiky: a) ich hodnota sa mení v závislosti od zmeny určenej úrokovej miery, ceny finančného nástroja, ceny komodity, kurzu cudzích mien, cenového alebo úrokového indexu, úverového ratingu alebo úverového indexu alebo inej premennej, a to za predpokladu – v prípade nefinančnej premennej – že daná premenná nie je špecifická pre zmluvnú stranu (niekedy sa nazýva ako „podkladová premenná“); b) nevyžadujú si žiadnu prvotnú čistú investíciu ani prvotnú čistú investíciu, ktorej hodnota je nižšia než hodnota požadovaná pri iných typoch zmlúv, ktoré by podľa očakávaní reagovali podobne na zmeny trhových faktorov; c) ich vyrovnanie nastane v budúcnosti. Tu sa vykazuje len kladná hodnota derivátu podľa smernice Solventnosť II k dátumu vykazovania (v prípade zápornej hodnoty pozri C0010/R0790).

C0010/R0200 Vklady iné ako peňažné ekvivalenty Vklady iné ako peňažné ekvivalenty, ktoré sa nemôžu použiť na realizáciu platieb do určitého dátumu splatnosti a ktoré nie je možné zameniť za hotovosť alebo prevoditeľné vklady bez významného obmedzenia alebo sankčného poplatku.

C0010/R0210 Iné investície Iné investície, ktoré nie sú zahrnuté v rámci vyššie zverejnených investícií.

C0010/R0220 Aktíva držané pre zmluvy index-linked a unit-linked poistenia Aktíva držané pre zmluvy index-linked a unit-linked poistenia [zatriedené do skupiny činnosti 31 v zmysle vymedzenia v prílohe I k delegovanému nariadeniu (EÚ) 2015/35].

C0010/R0230 Úvery a hypotéky Celková hodnota úverov a hypoték, t. j. finančných aktív vytvorených vtedy, keď podniky požičiavajú finančné prostriedky, s kolaterálom alebo bez neho, vrátane tzv. „cash pools“ (spoločných fondov peňažných prostriedkov).

C0010/R0240 Úvery na poistné zmluvy Úvery poistníkom zabezpečené kolaterálom v poistných zmluvách (podkladové technické rezervy).

C0010/R0250 Úvery a hypotéky fyzickým osobám Finančné aktíva vytvorené vtedy, keď veritelia požičiavajú finančné prostriedky dlžníkom – fyzickým osobám, s kolaterálom alebo bez neho, vrátane tzv. „cash pools“ (spoločných fondov peňažných prostriedkov).

C0010/R0260 Iné úvery a hypotéky Finančné aktíva vytvorené vtedy, keď veritelia požičiavajú finančné prostriedky dlžníkom – iným subjektom, ktoré nemôžu byť zatriedené do položky R0240 alebo R0250, s kolaterálom alebo bez neho, vrátane tzv. „cash pools“ (spoločných fondov peňažných prostriedkov).

C0010/R0270 Pohľadávky zo zaistenia vyplývajúce z: Celková hodnota pohľadávok zo zaistenia. Zodpovedá výške podielu zaisťovateľa na technických rezervách (vrátane finitného zaistenia a SPV).

C0010/R0280 Neživotné poistenie a zdravotné poistenie podobné neživotnému poisteniu Pohľadávky zo zaistenia vo vzťahu k technickým rezervám neživotného poistenia a zdravotného poistenia podobného neživotnému poisteniu.

C0010/R0290 Neživotné poistenie okrem zdravotného poistenia Pohľadávky zo zaistenia vo vzťahu k technickým rezervám neživotného poistenia, okrem technických rezerv zdravotného poistenia podobného neživotnému poisteniu.

C0010/R0300 Zdravotné poistenie podobné neživotnému poisteniu Pohľadávky zo zaistenia vo vzťahu k technickým rezervám zdravotného poistenia podobného neživotnému poisteniu.

C0010/R0310 Životné poistenie a zdravotné poistenie podobné životnému poisteniu, okrem zdravotného poistenia, index-linked a unit-linked poistenia Pohľadávky zo zaistenia vo vzťahu k technickým rezervám životného poistenia a zdravotného poistenia podobného životnému poisteniu, okrem zdravotného poistenia, index-linked a unit-linked poistenia.

C0010/R0320 Zdravotné poistenie podobné životnému poisteniu Pohľadávky zo zaistenia vo vzťahu k technickým rezervám zdravotného poistenia podobného životnému poisteniu.

C0010/R0330 Životné poistenie okrem zdravotného poistenia, index-linked a unit-linked poistenia Pohľadávky zo zaistenia vo vzťahu k technickým rezervám životného poistenia, okrem technických rezerv zdravotného poistenia podobného životnému poisteniu a technických rezerv index-linked a unit-linked poistenia.

C0010/R0340 Životné index-linked a unit-linked poistenie Pohľadávky zo zaistenia vo vzťahu k technickým rezervám životného index-linked a unit-linked poistenia.

C0010/R0350 Vklady pri aktívnom zaistení Vklady vzťahujúce sa na prijaté zaistenie.

C0010/R0360 Pohľadávky z poistných zmlúv a voči sprostredkovateľom Sumy po splatnosti v súvislosti s platbami poistníkov, poisťovateľov a ostatnými platbami spojenými s poistením, ktoré nie sú zahrnuté do prílevov peňažných tokov technických rezerv. Táto položka zahŕňa pohľadávky z prijatého zaistenia.

C0010/R0370 Pohľadávky vyplývajúce zo zaistenia Sumy po splatnosti splatné zaisťovateľmi a spojené so zaistením, ktoré nie je zahrnuté do pohľadávok vyplývajúcich zo zaistenia. To môže zahŕňať: sumy po splatnosti z pohľadávok od zaisťovateľov, ktoré sa vzťahujú na vyrovnané nároky poistníkov alebo príjemcov plnení; pohľadávky voči zaisťovateľom týkajúce sa iných ako poistných udalostí alebo vyrovnaných poistných plnení, napríklad provízie.

C0010/R0380 Pohľadávky (z obchodného styku, iné ako poistenie) Táto položka zahŕňa pohľadávky voči zamestnancom alebo rozličným obchodným partnerom (ktoré nesúvisia s poistením) vrátane verejných subjektov.

C0010/R0390 Vlastné akcie (v priamej držbe) Celková hodnota vlastných akcií v priamej držbe podniku.

C0010/R0400 Sumy splatné v súvislosti s položkami vlastných zdrojov alebo v súvislosti s vyžiadaným ale ešte nesplateným počiatočným kapitálom Hodnota sumy splatnej v súvislosti s položkami vlastných zdrojov alebo v súvislosti s vyžiadaným ale ešte nesplateným počiatočným kapitálom.

C0010/R0410 Peňažné prostriedky a peňažné ekvivalenty Bankovky a mince v obehu bežne používané na uskutočňovanie platieb a vklady na požiadanie zameniteľné za hotovosť v nominálnej hodnote, ktoré sa dajú priamo použiť na uskutočňovanie platieb prostredníctvom šeku, zmenky, sporožíra, inkasa/úveru alebo iného nástroja priamej platby bez sankčných poplatkov alebo obmedzenia. Bankové účty sa nesmú započítať. V tejto položke sa preto vykazujú len kladné účty a kontokorenty uvedené v záväzkoch, pokiaľ neexistuje zákonné právo na zápočet a preukázateľný zámer vyrovnať účet v čistom.

C0010/R0420 Všetky ostatné aktíva, inde neuvedené Suma všetkých ostatných aktív, ktoré nie sú zahrnuté v iných položkách súvahy.

C0010/R0500 Aktíva celkom Celková hodnota všetkých aktív.

Záväzky

C0010/R0510 Technické rezervy – neživotné poistenie Súčet technických rezerv neživotného poistenia. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky („MCR“).

C0010/R0520 Technické rezervy – neživotné poistenie (okrem zdravotného poistenia) Celková výška technických rezerv neživotného poistenia (okrem zdravotného poistenia). Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0530 Technické rezervy – neživotné poistenie (okrem zdravotného poistenia) – technické rezervy vypočítané ako celok Celková výška technických rezerv (replikovateľné/hedžovateľné portfólio) neživotného poistenia (okrem zdravotného poistenia) vypočítaných ako celok. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0540 Technické rezervy – neživotné poistenie (okrem zdravotného poistenia) – najlepší odhad Celková výška najlepšieho odhadu technických rezerv neživotného poistenia (okrem zdravotného poistenia). Najlepší odhad sa zverejňuje bez odpočítania zaistenia. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0550 Technické rezervy – neživotné poistenie (okrem zdravotného poistenia) – riziková marža Celková výška rizikovej marže technických rezerv neživotného poistenia (okrem zdravotného poistenia). Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0560 Technické rezervy – zdravotné poistenie (podobné neživotnému poisteniu) Celková výška technických rezerv zdravotného poistenia (podobného neživotnému poisteniu). Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0570 Technické rezervy – zdravotné poistenie (podobné neživotnému poisteniu) – technické rezervy vypočítané ako celok Celková výška technických rezerv (replikovateľné/hedžovateľné portfólio) zdravotného poistenia (podobného neživotnému poisteniu) vypočítaných ako celok. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0580 Technické rezervy – zdravotné poistenie (podobné neživotnému poisteniu) – najlepší odhad Celková výška najlepšieho odhadu technických rezerv zdravotného poistenia (podobného neživotnému poisteniu). Najlepší odhad sa zverejňuje bez odpočítania zaistenia. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0590 Technické rezervy – zdravotné poistenie (podobné neživotnému poisteniu) – riziková marža Celková výška rizikovej marže technických rezerv zdravotného poistenia (podobného neživotnému poisteniu). Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0600 Technické rezervy – životné poistenie (okrem index-linked a unit-linked poistenia) Súčet technických rezerv životného poistenia (okrem index-linked a unit-linked poistenia) Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0610 Technické rezervy – zdravotné poistenie (podobné životnému poisteniu) Celková výška technických rezerv zdravotného poistenia (podobného životnému poisteniu). Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0620 Technické rezervy – zdravotné poistenie (podobné životnému poisteniu) – technické rezervy vypočítané ako celok Celková výška technických rezerv (replikovateľné/hedžovateľné portfólio) zdravotného poistenia (podobného životnému poisteniu) vypočítaných ako celok. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0630 Technické rezervy – zdravotné poistenie (podobné životnému poisteniu) – najlepší odhad Celková výška najlepšieho odhadu technických rezerv zdravotného poistenia (podobného životnému poisteniu). Najlepší odhad sa zverejňuje bez odpočítania zaistenia. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0640 Technické rezervy – zdravotné poistenie (podobné životnému poisteniu) – riziková marža Celková výška rizikovej marže technických rezerv zdravotného poistenia (podobného životnému poisteniu). Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0650 Technické rezervy – životné poistenie (okrem zdravotného poistenia, index-linked a unit-linked poistenia) Celková výška technických rezerv životného poistenia (okrem zdravotného poistenia, index-linked a unit-linked poistenia). Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0660 Technické rezervy – životné poistenie (okrem zdravotného poistenia, index-linked a unit-linked poistenia) – technické rezervy vypočítané ako celok Celková výška technických rezerv (replikovateľné/hedžovateľné portfólio) životného poistenia (okrem zdravotného poistenia, index-linked a unit-linked poistenia) vypočítaných ako celok. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0670 Technické rezervy – životné poistenie (okrem zdravotného poistenia, index-linked a unit-linked poistenia) – najlepší odhad Celková výška najlepšieho odhadu technických rezerv životného poistenia (okrem zdravotného poistenia, index-linked a unit-linked poistenia). Najlepší odhad sa zverejňuje bez odpočítania zaistenia. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0680 Technické rezervy – životné poistenie (okrem zdravotného poistenia, index-linked a unit-linked poistenia) – riziková marža Celková výška rizikovej marže technických rezerv životného poistenia (okrem zdravotného poistenia, index-linked a unit-linked poistenia). Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0690 Technické rezervy – index-linked a unit-linked poistenie Celková výška technických rezerv index-linked a unit-linked poistenia. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0700 Technické rezervy – index-linked a unit-linked poistenie – technické rezervy vypočítané ako celok Celková výška technických rezerv (replikovateľné/hedžovateľné portfólio) index-linked a unit-linked poistenia vypočítaných ako celok. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0710 Technické rezervy – index-linked a unit-linked poistenie – najlepší odhad Celková výška najlepšieho odhadu technických rezerv index-linked a unit-linked poistenia. Najlepší odhad sa zverejňuje bez odpočítania zaistenia. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0720 Technické rezervy – index-linked a unit-linked poistenie – riziková marža Celková výška rizikovej marže technických rezerv index-linked a unit-linked poistenia. Táto suma by mala zahŕňať prídel z prechodného zníženia technických rezerv v súlade s primeranou metodikou použitou na účely výpočtu minimálnej kapitálovej požiadavky.

C0010/R0740 Podmienené záväzky Podmienený záväzok je vymedzený ako: a) možný záväzok, ktorý vzniká z minulých udalostí a ktorého existencia sa potvrdí iba vzniknutím alebo nevzniknutím jednej alebo viacerých neurčitých budúcich udalostí, ktoré nie sú úplne pod kontrolou účtovnej jednotky alebo b) súčasný záväzok, ktorý vzniká z minulých udalostí, a to aj v prípade, ak: i) nie je pravdepodobné, že na vyrovnanie záväzku bude potrebný odlev zdrojov predstavujúcich ekonomické úžitky alebo ii) výšku záväzku nie je možné oceniť s dostatočnou spoľahlivosťou. Výška podmienených záväzkov vykázaných v súvahe by mala byť v súlade s kritériami stanovenými v článku 11 delegovaného nariadenia (EÚ) 2015/35.

C0010/R0750 Rezervy iné ako technické rezervy Záväzky neistého načasovania alebo výšky, s výnimkou záväzkov zverejnených v položke „Záväzky z dôchodkových dávok“. Rezervy sa vykazujú ako záväzky (za predpokladu, že je možné urobiť spoľahlivý odhad), keď predstavujú záväzky, pričom je pravdepodobné, že na vyrovnanie týchto záväzkov bude potrebný odlev zdrojov predstavujúcich ekonomické úžitky.

C0010/R0760 Záväzky z dôchodkových dávok Celkové čisté záväzky v súvislosti s dôchodkovým systémom zamestnancov.

C0010/R0770 Vklady od zaisťovateľov Sumy (napr. peňažné prostriedky) prijaté od zaisťovateľa alebo odpočítané zaisťovateľom podľa zaistnej zmluvy.

C0010/R0780 Odložené daňové záväzky Odložené daňové záväzky sú sumy daní z príjmov splatné v budúcich obdobiach v súvislosti so zdaniteľnými dočasnými rozdielmi.

C0010/R0790 Deriváty Finančný nástroj alebo iná zmluva, ktoré spĺňajú všetky tieto tri charakteristiky: a) ich hodnota sa mení v závislosti od zmeny určenej úrokovej miery, ceny finančného nástroja, ceny komodity, kurzu cudzích mien, cenového alebo úrokového indexu, úverového ratingu alebo úverového indexu alebo inej premennej, a to za predpokladu – v prípade nefinančnej premennej – že daná premenná nie je špecifická pre zmluvnú stranu (niekedy sa nazýva ako „podkladová premenná“); b) nevyžadujú si žiadnu prvotnú čistú investíciu ani prvotnú čistú investíciu, ktorej hodnota je nižšia než hodnota požadovaná pri iných typoch zmlúv, ktoré by podľa očakávaní reagovali podobne na zmeny trhových faktorov; c) ich vyrovnanie nastane v budúcnosti. V tomto riadku sa zverejňujú len derivátové záväzky (t. j. deriváty so zápornou hodnotou k dátumu vykazovania). Aktíva súvisiace s derivátmi sa zverejňujú v časti C0010/R0190. Podniky, ktoré neoceňujú deriváty vo svojej účtovnej závierke podľa miestnych GAAP, nemusia uviesť ich hodnotu podľa účtovnej závierky.

C0010/R0800 Dlhy voči úverovým inštitúciám Záväzky, napríklad hypotéky a úvery, voči úverovým inštitúciám, s výnimkou dlhopisov v držbe úverových inštitúcií (podnik nemôže identifikovať všetkých držiteľov dlhopisov, ktoré vydá) a podriadených záväzkov. Táto položka zahŕňa aj kontokorentné úvery.

C0010/R0810 Finančné záväzky okrem dlhov voči úverovým inštitúciám Finančné záväzky vrátane dlhopisov vydaných podnikom (ktoré sú alebo nie sú v držbe úverových inštitúcií), štruktúrovaných cenných papierov vystavených samotným podnikom a hypoték a úverov splatných iným subjektom ako úverovým inštitúciám. Táto položka nezahŕňa podriadené záväzky.

C0010/R0820 Záväzky z poistných zmlúv a voči sprostredkovateľom Sumy po splatnosti splatné poistníkom, poisťovateľom a z inej činnosti spojenej s poistením, ktoré však nie sú technickými rezervami. Táto položka zahŕňa sumy po splatnosti splatné sprostredkovateľom poistenia/zaistenia (napr. provízie splatné sprostredkovateľom, ktoré však podnik zatiaľ neuhradil). Táto položka nezahŕňa úvery a hypotéky splatné iným poisťovniam, ak sú spojené len s financovaním a nesúvisia s poistením (takéto úvery a hypotéky sa zverejňujú ako finančné záväzky). Táto položka zahŕňa záväzky z prijatého zaistenia.

C0010/R0830 Záväzky zo zaistenia Záväzky po splatnosti splatné zaisťovateľom (najmä bežné účty) iné ako vklady spojené so zaistením, ktoré nie sú zahrnuté do pohľadávok zo zaistenia. Táto položka zahŕňa záväzky voči zaisťovateľom, ktoré súvisia s postúpeným poistným.

C0010/R0840 Záväzky (z obchodného styku, iné ako poistenie) Celková výška záväzkov z obchodného styku vrátane súm splatných voči zamestnancom, dodávateľom atď., ktoré nesúvisia s poistením, paralelne s pohľadávkami (z obchodného styku, ktoré nie nesúvisia s poistením) na strane aktív; zahŕňa aj verejné subjekty.

C0010/R0850 Podriadené záväzky Podriadené záväzky sú dlhy, ktoré sa pri likvidácii podniku zaraďujú za iné špecifikované dlhy. Ide o celkovú výšku podriadených záväzkov, ktoré sú zatriedené ako základné vlastné zdroje, a podriadených záväzkov, ktoré nie sú zahrnuté v základných vlastných zdrojoch.

C0010/R0860 Podriadené záväzky nevykázané v základných vlastných zdrojoch Podriadené záväzky sú dlhy, ktoré sa pri likvidácii podniku zaraďujú za iné špecifikované dlhy. Iné záväzky môžu byť podriadené na ešte nižšej úrovni. Tu by sa mali uvádzať len podriadené záväzky, ktoré nie sú zatriedené do základných vlastných zdrojov.

C0010/R0870 Podriadené záväzky vykázané v základných vlastných zdrojoch Podriadené záväzky zatriedené do základných vlastných zdrojov.

C0010/R0880 Všetky ostatné záväzky, inde neuvedené Celková výška všetkých ostatných záväzkov, ktoré nie sú zahrnuté v iných položkách súvahy.

C0010/R0900 Záväzky celkom Celková hodnota všetkých záväzkov.